open-index/open-wikipedia-markdown huggingface dataset:
นิวัตต์ ดารานันทน์

**ศาสตราจารย์ นิวัตต์ ดารานันทน์** (7 กันยายน 2470 - 11 มิถุนายน 2554) อดีตกรรมการบริหารผู้ทรงคุณวุฒิโครงการสารานุกรมไทยสำหรับเยาวชน อดีตหัวหน้าภาควิชาวิศวกรรมโยธา คณะวิศวกรรมศาสตร์ จุฬาลงกรณ์มหาวิทยาลัย ผลงานสำคัญคือ เป็นกรรมการบริหาร และกรรมการบริหาร โครงการธนาคารสมองของสมเด็จพระนางเจ้าพระบรมราชินีนาถ
ศ.ดร.นิวัตต์ ดารานันทน์ เป็นอาจารย์ผู้สอน นิสิต และนักศึกษา วิศวกรรม ทั้งปริญญาตรี โท และเอก ทั้งชาวไทยและชาวเอเชีย อื่น ๆ นับเป็นปูชนียบุคคลที่สำคัญของชาวไทย ซึ่งประสิทธิประสาทวิชาการ แก่วิศวกร เพื่อให้เป็นกำลังสำคัญในการพัฒนาประเทศชาติในปัจจุบัน

## การศึกษา
* 2493: วิศวกรรมศาสตรบัณฑิต (เกียรตินิยม) สาขาวิศวกรรมโยธา จุฬาลงกรณ์มหาวิทยาลัย 
* 2498: ประกาศนียบัตรชั้นสูง วิศวกรรมพลังน้ำ Imperial College of Science & Technology มหาวิทยาลัยลอนดอน ประเทศอังกฤษ
* 2505: ปริญญาเอก สาขาวิศวกรรมโยธา Colorado State University ประเทศสหรัฐอเมริกา

## การทำงาน
ศาสตราจารย์ นิวัตต์ ดารานันทน์ หรือ ศาสตราจารย์ ดร.นิวัตต์ ดารานันทน์ เริ่มรับราชการเป็นอาจารย์ตรี คณะวิศวกรรมศาสตร์ จุฬาลงกรณ์มหาวิทยาลัย เมื่อปี พ.ศ. 2493 ได้รับการแต่งตั้งเป็นผู้ช่วยศาสตราจารย์ ในปี พ.ศ. 2510 และได้รับโปรดเกล้าแต่งตั้งเป็นรองศาสตราจารย์ ในปี พ.ศ. 2512 เป็นศาสตราจารย์ ในปี 2515 ต่อมาในปี พ.ศ. 2519 ได้รับการแต่งตั้งเป็นหัวหน้าภาควิชาวิศวกรรมโยธา คณะวิศวกรรมศาสตร์ จุฬาลงกรณ์มหาวิทยาลัย นอกจากนี้ยังได้รับการแต่งตั้งให้เป็นประธานกรรมการการประปานครหลวง ระหว่างปี พ.ศ. 2525-2526 กรรมการการท่าอากาศยานแห่งประเทศไทย ระหว่างปี พ.ศ. 2525-2529 กรรมการกฤษฎีกา รับเรื่องราวร้องทุกข์ ระหว่างปี พ.ศ. 2530-2542 และได้รับโปรดเกล้าแต่งตั้งเป็นศาสตราจารย์ เกียรติคุณในปี พ.ศ. 2530 

## เครื่องราชอิสริยาภรณ์

## เกียรติคุณที่ได้รับเป็นสมาชิกองค์การและสมาคมอื่น ๆ
* อุปนายกวิศวกรรมสถานแห่งประเทศไทย ฯ
* เลขาธิการวิศวกรรมสถานแห่งประเทศไทย ฯ
* กรรมการบริหาร โครงการสารานุกรมสำหรับเยาวชน โดยพระราชประสงค์ในพระบาทสมเด็จพระเจ้าอยู่หัว ตั้งแต่ ปี พ.ศ. 2530 
* กรรมการบริหาร โครงการธนาคารสมองของสมเด็จพระนางเจ้าพระบรมราชินีนาถ

## อ้างอิง

หมวดหมู่:ศาสตราจารย์
หมวดหมู่:วิศวกรชาวไทย
หมวดหมู่:อาจารย์คณะวิศวกรรมศาสตร์
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:ราชบัณฑิต
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
หมวดหมู่:ผู้ได้รับเหรียญรัตนาภรณ์ ภ.ป.ร.3
หญ้ายอนหู

**หญ้ายอนหู** หรือ **หญ้าดอกขาว** (; ) เป็นพืชวงศ์หญ้าและพืชฤดูเดียว ขึ้นเป็นกอ ออกรากตามข้อ สูง 50 - 100 เซนติเมตร ใบเรียบ เป็นเส้นตรง ยาว 10 - 20 เซนติเมตร ดอกเป็นดอกช่อแบบพานิเคิล ยาว 20-60 เซนติเมตร มีช่อดอกย่อยแบบ spike จำนวนมาก ยาวประมาณ 10 เซนติเมตร แต่ละช่อมี 3-7 ดอก ขยายพันธุ์ด้วยเมล็ด ชอบดินที่ระบายน้ำได้ไม่ดี พบในนาหว่าน พบได้ทั่วประเทศไทย

หญ้ายอนหูเป็นพืชที่มีฤทธิ์ทางอัลลีโลพาธี สารสกัดด้วยเอทิลอะซีเตตจากลำต้น ยับยั้งการเจริญของแตงกวา แตงโม ฟักทอง ถั่วลิสงนา ผักเสี้ยนผี ผักเบี้ยใหญ่ ข้าว ไมยราบยักษ์ ผักกาดขาวและหญ้าข้าวนกได้

## อ้างอิง
* Noda, K., Teerawatsakul, M., Prakongvongs, C., Chaiwiratnukul, L.1994. *Major weed in Thailand*. Ministry of Agriculture and cooperative

 หมวดหมู่:หญ้า
หญ้าชันกาด

**หญ้าชันกาด** (, ) เป็นพืชวงศ์หญ้าและเป็นพืชหลายฤดู กระจายตัวโดยการแตกหน่อ สูง 50-100 เซนติเมตร ใบค่อนข้างเป็นเส้นตรง ยาว 7-15 เซนติเมตร มีขนเล็กน้อยที่ด้านบนของใบและตามขอบ ดอกเป็นดอกช่อแบบพานิเคิล ยาว 10 -20 เซนติเมตร ขยายพันธุ์โดยใช้เหง้า เมล็ดส่วนใหญ่ไม่งอก ชอบดินแห้ง พบตามบริเวณริมถนน ที่รกร้าง บางครั้งเป็นวัชพืชในเขตเกษตรกรรม โดยเฉพาะสวนทุเรียน แพร่กระจายทั่วประเทศไทย
## อ้างอิง
* Noda, K., Teerawatsakul, M., Prakongvongs, C., Chaiwiratnukul, L.1994. Major weed in Thailand. Ministry of Agriculture and cooperative
 หมวดหมู่:หญ้า
การไขว้เปลี่ยนของโครโมโซม

thumb|200px|ภาพวาดการไขว้เปลี่ยนของโทมัส ฮันท์ มอร์แกน (1916)
thumb|200px|การไขว้เปลี่ยนสองชั้น
thumb|การจัดเรียงใหม่ต้องเกิดจากการตัดและต่อของสายโครโมโซมของรุ่นพ่อแม่
**กระบวนการไขว้เปลี่ยนของโครโมโซม**หรือ**ครอสซิง โอเวอร์** คือกระบวนการซึ่งทำให้มีการแลกเปลี่ยนสารพันธุกรรมระหว่างโครโมโซมซึ่งเป็นโฮโมโลกัสกัน ถือเป็นขั้นตอนท้ายๆ ของกระบวนการจัดเรียงใหม่ของพันธุกรรมในโปรเฟส 1 ของไมโอซิส (แพคีทีน) ในขั้นตอนไซแนปซิส ซึ่งไซแนปซิสเริ่มขึ้นก่อนที่จะมีการสร้างไซแนปโตนีมาลคอมเพลกซ์ และยังไม่เสร็จจนกระทั่งช่วงท้ายของโปรเฟส 1 กระบวนการไขว้เปลี่ยนส่วนใหญ่เกิดขึ้นเมื่อบริเวณซึ่งพอดีกันบนโครโมโซมที่เป็นคู่กันเกิดการแตกและต่อกันระหว่างโครโมโซมคู่กันคนละตัว

หมวดหมู่:กระบวนการของเซลล์
หมวดหมู่:อณูพันธุศาสตร์
พฤษภาคม พ.ศ. 2554

**พฤษภาคม พุทธศักราช 2554** เป็นเดือนที่ 5 ของปี พ.ศ. 2554 วันแรกของเดือนเป็นวันอาทิตย์ วันสุดท้ายของเดือนเป็นวันอังคาร

หมวดหมู่:พฤษภาคม
*2554-05
เดสทินี (เพลงของมิกิ มะสึฮะชิ)

**เดสทินี** () เป็นซิงเกิลที่ 2 ของมิกิ มะสึฮะชิ ซิงเกิลนี้ได้รับการนำไปใช้ในอนิเมะยอดนักสืบจิ๋วโคนันเป็นเพลงเปิดที่ 9
## ข้อมูลเพลง
ซิงเกิลนี้เป็นซิงเกิลลำดับที่ 2 ของมิกิ มะสึฮะชิ รหัส GZCA-1085 ซิงเกิลนี้ได้นำมาใช้ในอนิเมะเรื่องยอดนักสืบจิ๋วโคนัน โดยเพลงนี้เป็นเพลงเปิดที่ 9 ของเรื่องนี้ใช้ตั้งแต่ตอนที่ 231-258 จำนวน 28 ตอน และนับเป็นซิงเกิลเดียวที่มิกิร้องให้แก่ยอดนักสืบจิ๋วโคนัน ซิงเกิลนี้เปิดตัวสัปดาห์แรกที่อันดับที่ 22 ด้วยยอดขาย 15,020 ชุด ซิงเกิลนี้มียอดขายรวมประมาณ 20,000 ชุด ซิงเกิลนี้อยู่ในชาร์ด 5 สัปดาห์ เป็นซิงเกิลเดียวของเธอที่ขึ้นในอันดับ ท็อป 30 ได้

ปี 2007 รินะ อาอิอุชิ และ ยูก้า ซาเอกุซะ ได้ร้อง Cover ในซิงเกิล นานะสึ โนะ อูมิ โวะ วาตารุ คาเซะ โนะ โยว นิ อยู่แทร็กที่ 2
## รายชื่อเพลง
* 1. Destiny
คำร้องโดย () ทำนองโดย มะชิมะกะ สีโนฟุ เรียบเรียงโดย  () 
* 2. go out of one's way
คำร้องโดย มิกิ มะสึฮะชิ ทำนองโดย คาวาโกะ นามิ เรียบเรียงโดย () 
* 3. destiny (A Rainbow In Curved Air Mix)
* 4. Destiny ~ฉบับดนตรี~

## การนำไปใช้
*อัลบั้ม Destiny(#1)
*เพลงเปิดที่ 9 ของยอดนักสืบจิ๋วโคนัน(#1)
*อัลบั้ม THE BEST OF DETECTIVE CONAN 2 (#1)
*นานะสึ โนะ อูมิ โวะ วาตารุ คาเซะ โนะ โยว นิ (Cover : #1)
## อ้างอิง
* http://wiki.jpopstop.com/wiki/Destiny_(Matsuhashi_Miki_single)

หมวดหมู่:เพลงญี่ปุ่น
หมวดหมู่:ซิงเกิลในปี พ.ศ. 2544
หมวดหมู่:เพลงประกอบอนิเมะยอดนักสืบจิ๋วโคนัน
โคอิวะทริลช็อกซัสเพนส์

**โคอิวะทริลช็อกซัสเพนส์** () เป็นซิงเกิลที่ 4 ของรินะ ไออูจิ ซิงเกิลนี้ใช้ในอะนิเมะยอดนักสืบจิ๋วโคนันเป็นเพลงเปิดที่ 8

## ข้อมูลเพลง
ซิงเกิลนี้เป็นซิงเกิลลำดับที่ 4 ของรินะ อาอิอุชิ รหัส GZCA-1049 ซิงเกิลนี้ได้นำมาใช้ในอะนิเมะเรื่องยอดนักสืบจิ๋วโคนัน โดยเพลงนี้เป็นเพลงเปิดที่ 8 ของเรื่องนี้ใช้ตั้งแต่ตอนที่ 205-230 จำนวน 25 ตอน และนับเป็นซิงเกิลแรกที่รินะ อาอิอุชิร้องให้แก่ยอดนักสืบจิ๋วโคนัน ซิงเกิลนี้เปิดตัวสัปดาห์แรกที่อันดับที่ 5 ซิงเกิลนี้มียอดขายรวม 105,260 ชุด ซิงเกิลนี้อยู่ในชาร์ด 6 สัปดาห์ เป็นซิงเกิลแรกที่มียอดขายเกิน 100,000 ชุด และ ซิงเกิลแรกที่ติดท็อป 5 และยังได้รับรางวัล GOLD จาก RIAJ อีกด้วย ในประเทศไทย เพลงนี้เป็นเพลงประกอบ Into ในการฉายรีรัน ของ ยอดนักสืบจิ๋วโคนัน ปี 1 ในช่วงปิดเทอมหน้าร้อน ปี 2553

## รายชื่อเพลง

## ชาร์ต

## การรับรองและยอดขาย

|-
! scope="row"| ญี่ปุ่น (RIAJ)
| ทอง
| 105,260
|-
|}

## อ้างอิง

หมวดหมู่:เพลงญี่ปุ่น
หมวดหมู่:ซิงเกิลในปี พ.ศ. 2543
หมวดหมู่:เพลงประกอบยอดนักสืบจิ๋วโคนัน
คณะเภสัชศาสตร์ มหาวิทยาลัยอีสเทิร์นเอเชีย

**[[คณะเภสัชศาสตร์]]** มหาวิทยาลัยอีสเทิร์นเอเชีย เป็นคณะเภสัชศาสตร์แห่งที่ 5 ของมหาวิทยาลัยเอกชน เปิดดำเนินการรับนักศึกษาเภสัชศาสตร์ครั้งแรกในภาคการศึกษา 2551 ซึ่ง ในปี พ.ศ. 2551 สภาเภสัชกรรม ได้ประกาศข้อบังคับสภาเภสัชกรรมว่าด้วยการรับรองปริญญา ประกาศนียบัตรในวิชาเภสัชศาสตร์หรือวุฒิบัตรในวิชาชีพเภสัชกรรมของสถาบันต่างๆ เพื่อประโยชน์ในการสมัครเป็นสมาชิก พ.ศ. 2551 ซึ่งได้ประกาศในราชกิจจานุเบกษาเล่มที่ 125 ตอนพิเศษ 67ง หน้า 53-59 ลงวันที่ 3 เมษายน 2551 (ภาคผนวก) ซึ่งมีสาระสำคัญที่เกี่ยวข้องกับหลักสูตร การขอความเห็นชอบหลักสูตร การรับรองปริญญา การรับรองสถาบัน โดยมีรายละเอียดตามประกาศสภาเภสัชกรรม พ.ศ. 2551 เรื่องหลักเกณฑ์ว่าด้วยการขอเปิดดำเนินการหลักสูตรปริญญาทางเภสัชศาสตร์ ซึ่งกำหนดให้มหาวิทยาลัย/สถาบันการศึกษาที่จะดำเนินการผลิตบัณฑิตทางเภสัชศาสตร์ซึ่งสภาเภสัชกรรมให้การรับรองหลักสูตรต้องมีคุณสมบัติ มีความพร้อมในการจัดการศึกษา และมีทรัพยากรต่างๆครบถ้วนตามประกาศดังกล่าวและจะรับรองปริญญาเพื่อประโยชน์ในการสมัครเป็นสมาชิกสภาเภสัชกรรม ซึ่งจะมีผลกระทบต่อสิทธิการสอบใบประกอบวิชาชีพเภสัชกรรมของบัณฑิต ทำให้บัณฑิตที่จบจากหลักสูตรที่มีการเรียนการสอน 6 ปี และมีการฝึกปฏิบัติงานวิชาชีพเภสัชกรรม ไม่น้อยกว่า  2,000 ชั่วโมงเท่านั้น ที่มีสิทธิ์สมัครสอบใบประกอบวิชาชีพเภสัชกรรมได้

## หลักสูตร
คณะเภสัชศาสตร์ มหาวิทยาลัยอีสเทิร์นเอเชีย เปิดทำการเรียนการสอน 2 หลักสูตรในระดับปริญญาตรี

## ทำเนียบคณบดี
รายนามคณบดีคณะเภสัชศาสตร์ มหาวิทยาลัยอีสเทิร์นเอเชีย

อีสเทิร์นเอเชีย
สมิตา สรสุชาติ

**สมิตา สรสุชาติ** อดีตหัวหน้าพรรคมหาชน และเป็นภริยาของนายอรรคพล สรสุชาติ อดีตโฆษกประจำสำนักนายกรัฐมนตรี

## ประวัติ
สมิตา สรสุชาติ เกิดเมื่อวันที่ 26 มีนาคม พ.ศ. 2503 ที่เขตคลองเตย กรุงเทพมหานคร(จังหวัดพระนครในขณะนั้น) เป็นบุตรสาวของ ร้อยเอกสมิต ยมะสมิต กับหม่อมหลวงพร้อมจิตร ยมะสมิต (สกุลเดิม สนิทวงศ์) มีน้องชายหนึ่งคน ชื่อ ชาลี ยมะสมิต สำเร็จการศึกษาระดับปริญญาตรี ด้านอักษรศาสตร์ จากจุฬาลงกรณ์มหาวิทยาลัย เมื่อปี พ.ศ. 2526 และปริญญาโท ด้านภูมิภาคศึกษา จากมหาวิทยาลัยลอนดอน เมื่อปี พ.ศ. 2539 และสำเร็จการศึกษาปริญญาตรี ด้านนิติศาสตร์ (ระบบทางไกล) จากมหาวิทยาลัยรังสิต 

สมิตาได้สมรสกับ อรรคพล สรสุชาติ อดีตโฆษกประจำสำนักนายกรัฐมนตรี (ถึงแก่อนิจกรรม) มีบุตรสองคน คือ พลายพล และแพรวตา สรสุชาติ

## งานการเมือง
สมิตา สรสุชาติ เคยร่วมงานการเมืองกับพรรคประชาธิปัตย์ โดยลงสมัครสมาชิกสภาผู้แทนราษฎร กรุงเทพมหานคร เขต 24 ในการเลือกตั้ง พ.ศ. 2544 ต่อมาได้ย้ายมาร่วมงานกับพรรคมหาชน พร้อมกับนายอรรคพล และได้รับเลือกในที่ประชุมพรรค เมื่อวันที่ 20 มกราคม พ.ศ. 2551 ให้ดำรงตำแหน่งหัวหน้าพรรคมหาชน

## เครื่องราชอิสริยาภรณ์

## ลำดับสาแหรก



## อ้างอิง

หมวดหมู่:บุคคลจากกรุงเทพมหานคร‎‎
หมวดหมู่:นักการเมืองสตรีชาวไทย
หมวดหมู่:พรรคประชาธิปัตย์
หมวดหมู่:พรรคมหาชน
หมวดหมู่:คู่สมรสของนักการเมืองไทย
หมวดหมู่:นิสิตเก่าคณะอักษรศาสตร์ จุฬาลงกรณ์มหาวิทยาลัย
หมวดหมู่:ผู้ได้รับเครื่องราชอิสริยาภรณ์ ต.ช.
หมวดหมู่:ผู้ได้รับเครื่องราชอิสริยาภรณ์ ท.ม.
หมวดหมู่:บุคคลจากคณะนิติศาสตร์ มหาวิทยาลัยรังสิต
หมวดหมู่:ราชสกุลสนิทวงศ์ 
หมวดหมู่:สกุล ณ สงขลา
หมวดหมู่:หัวหน้าพรรคการเมืองในประเทศไทย
จีทีเอชออนแอร์

**จีทีเอช ออน แอร์** ( เริ่มใช้ชื่อปัจจุบันตั้งแต่ 1 พฤศจิกายน พ.ศ. 2556) ชื่อเดิม: **เพลย์ แชนแนล** (Play Channel) และ **เพลย์-จีทีเอช ออน แอร์** (Play-GTH On Air) เป็นช่องโทรทัศน์ผ่านดาวเทียม ซึ่งนำเสนอรายการบันเทิงต่างๆ รวมถึงภาพยนตร์ หรือละครชุดจากจีทีเอช และสกู๊ปเบื้องหลังการถ่ายทำผลงานดังกล่าว ซึ่งบริษัท จีเอ็มเอ็ม แกรมมี่ จำกัด (มหาชน) ผลิตร่วมกับ บริษัท จีเอ็มเอ็ม ไท หับ จำกัด (จีทีเอช) และนิตยสารอิมเมจ ในนาม *บริษัท จีทีเอช ออนแอร์ จำกัด* ซึ่งเริ่มทดลองออกอากาศ เมื่อวันที่ 16 พฤษภาคม พ.ศ. 2554 และออกอากาศจริงเมื่อวันที่ 24 พฤษภาคม ปีเดียวกัน ซึ่งพร้อมกับช่องเจเคเอ็น แชนแนล (JKN Channel) และเจเอสแอล แชนแนล (JSL Channel) และมีคำขวัญว่า "จีทีเอช ออนแอร์ ช่องบันเทิงคุณภาพ จากค่ายหนังอารมณ์ดี จีทีเอช"

ช่องจีทีเอชออนแอร์ ออกอากาศผ่านระบบดาวเทียม ไทยคม 5 ระบบซี-แบนด์ ความถี่ 3760 ระดับสัญญาณ (Symbol Rate) 30000 แนวการรับ แนวนอน และระบบเคยู-แบนด์ ความถี่ 12272 ระดับสัญลักษณ์ (Symbol Rate) 30000 แนวการรับ แนวตั้ง โดยสำหรับกล่องรับสัญญาณดาวเทียม ของจีเอ็มเอ็ม แซท จะเป็นช่องหมายเลข 11 และ 316 ต่อมาตั้งแต่วันที่ 1 พฤศจิกายน พ.ศ. 2556 ทดลองออกอากาศในระบบโทรทัศน์ความละเอียดสูง (เอชดี) ผ่านกล่องรับสัญญาณดาวเทียม จีเอ็มเอ็ม แซท-เอชดี ทางช่องหมายเลข 409 พร้อมทั้งเข้ารหัสสัญญาณ เพื่อป้องกันไม่ให้กล่องรับสัญญาณดาวเทียมอื่นๆ สามารถรับชมได้ ซึ่งต้องถอดรหัสสัญญาณก่อน จึงรับชมได้ตามปกติ แต่ยุติการออกอากาศระบบเอชดี ตั้งแต่วันที่ 1 มกราคม พ.ศ. 2558 เนื่องจากหมดสัญญาเช่าคลื่นความถี่

## อ้างอิง

หมวดหมู่:จีเอ็มเอ็ม ไท หับ
หมวดหมู่:สถานีโทรทัศน์ในประเทศไทย
*
หมวดหมู่:สถานีโทรทัศน์ที่เริ่มออกอากาศในปี พ.ศ. 2554
หมวดหมู่:สถานีโทรทัศน์ที่ยุติการออกอากาศในปี พ.ศ. 2558
เทศบาลตำบลชุมพวง

**เทศบาลตำบลชุมพวง** เป็นเทศบาลตำบลแห่งหนึ่ง ตั้งอยู่ในอำเภอชุมพวง จังหวัดนครราชสีมา รหัสไปรษณีย์ 30270

## ประวัติ
เมื่อปี พ.ศ. 2505 อำเภอชุมพวงได้พิจารณาเห็นว่าท้องที่ อำเภอชุมพวง มิได้มีการจัดตั้งสุขาภิบาล แม้แหล่งชุมชนที่ตั้งตัวที่ว่าการอำเภอ ทั้งนี้ ด้วยแต่เดิมมา ที่ว่าการอำเภอนี้ได้สร้างขึ้นห่างไกลจากตัวหมู่บ้าน และได้มีอาคารบ้านเรือนและตลาดร้านค้าได้เกิดมีหนาแน่นขึ้นภายหลัง นายธีระ ศิริธรรม นายอำเภอชุมพวงขณะนั้น ได้เสนอให้มีการจั้งตั้งสุขาภิบาลชุมพวงขึ้น แต่เนื่องจากข้อมูลและเอกสารต่าง ๆ ยังไม่ครบถ้วนสมบูรณ์ จึงยังไม่สามารถจัดตั้งสุขาภิบาลได้ในขณะนั้น

จนกระทั่งเมื่อวันที่ 17 สิงหาคม พ.ศ. 2507 กระทรวงมหาดไทย โดย พลเอก ประภาส จารุเสถียร รัฐมนตรีว่าการฯ ได้มีประกาศจัดตั้ง “สุขาภิบาลชุมพวง อำเภอชุมพวง จังหวัดนครราชสีมา” ขึ้น และประกาศ ในราชกิจจานุเบกษา เล่ม 81 ตอนที่ 83 วันที่ 1 กันยายน 2507

ต่อมาได้มีพระราชบัญญัติเปลี่ยนแปลงฐานะของสุขาภิบาลเป็นเทศบาล เมื่อ พ.ศ. 2542 ประกาศ ในราชกิจจานุเบกษา เล่ม 116 ตอนที่ 9 ก ลงวันที่ 24 กุมภาพันธ์ 2542 มีผลให้สุขาภิบาลชุมพวงเปลี่ยนแปลงฐานะเป็น “เทศบาลตำบลชุมพวง” เมื่อวันที่ 25 พฤษภาคม 2542

## ที่ตั้ง อาณาเขต ประชากร
เทศบาลตำบลชุมพวง ตำบลชุมพวง อำเภอชุมพวง จังหวัดนครราชสีมา ห่างจากเมืองนครราชสีมา ประมาณ 98 กิโลเมตร มีพื้นที่ 9.11 ตารางกิโลเมตร หรือประมาณ 6,170 ไร่ ประกอบไปด้วยหมู่บ้านจำนวน 11 หมู่บ้าน และมีประชากรทั้งสิ้น 9,477 คน 

## การคมนาคม
* ทางหลวงแผ่นดินหมายเลข 2175 
* ทางหลวงแผ่นดินหมายเลข 2226 
* ทางหลวงแผ่นดินหมายเลข 2285
* ทางหลวงแผ่นดินหมายเลข 2223 
เป็นเส้นทางหลักในการคมนาคมระหว่างตำบลกับภายนอก และมีถนนเชื่อมอำเภอ ในการคมนาคมขนส่งภายในเทศบาล

## อ้างอิง

ชุมพวง
ชุมพวง
เทศบาลตำบลขามสะแกแสง

**ขามสะแกแสง** เป็นเทศบาลตำบลแห่งหนึ่ง ตั้งอยู่ในอำเภอขามสะแกแสง จังหวัดนครราชสีมา 

## ข้อมูลพื้นฐาน
เทศบาลตำบลขามสะแกแสง ตำบลขามสะแกแสง อำเภอขามสะแกแสง จังหวัดนครราชสีมา ห่างจากเมืองนครราชสีมา ประมาณ 50 กิโลเมตร  มีพื้นที่ 3.11 ตารางกิโลเมตร หรือประมาณ 1,946 ไร่ ประกอบไปด้วยหมู่บ้านจำนวน 4 หมู่บ้าน และมีประชากรทั้งสิ้น 5,480 คน โดยแบ่งพื้นที่ เป็น 2 ส่วนดังนี้ 

### ส่วนที่ 1
ประกอบด้วยหมู่ 1, 2, 3 และ 6 สภาพภูมิประเทศมีลักษณะเป็นที่ราบลุ่มมีแหล่งน้ำตามธรรมชาติไหลผ่านคือ ลำปรุ ลำบริบูรณ์ ลำตะกุด และคลองตาเมืองซึ่งเป็นแหล่งน้ำที่มนุษย์สร้างขึ้นไหลผ่าน และเป็นแหล่งน้ำที่สำคัญต่อการดำรงชีพของราษฎร ประชากรส่วนใหญ่ประกอบอาชีพเกษตรกรรม โดยมีอาณาเขตติดต่อกับพื้นที่ใกล้เคียง ดังนี้
* **ทิศเหนือ** ติดต่อกับตำบลสีมุม ตำบลพลกรัง และตำบลพุดซา อำเภอเมือง จังหวัดนครราชสีมา
* **ทิศตะวันออก** ติดต่อกับตำบลหนองจะบก อำเภอเมือง จังหวัดนครราชสีมา
* **ทิศใต้** ติดต่อกับเขตเทศบาลนครนครราชสีมา เลียบคลองชลประทานฝั่งเหนือ โรงเรียนสุรนารีวิทยา 2
* **ทิศตะวันตก** ติดต่อกับตำบลบ้านใหม่ และ ตำบลสีมุม อำเภอเมือง จังหวัดนครราชสีมา

### ส่วนที่ 2
ประกอบด้วยหมู่ 1 2 3 และ 13

## แหล่งข้อมูลอื่น
*เทศบาลตำบลขามสะแกแสง อำเภอขามสะแกแสง จังหวัดนครราชสีมา 

ขามสะแกแสง
ยาคอฟ สเมอร์นอฟฟ์

thumb|ยาคอฟ สเมอร์นอฟฟ์

**ยาคอฟ สเมอร์นอฟฟ์** ( (6 ธันวาคม ค.ศ. 1951) หรือ Yakov Naumovich Pokhis; ) เป็นนักแสดงตลก นักวาด และอาจารย์ ชาวอเมริกันเชื้อสายยูเครน เขาเป็นที่รู้จักในการเล่นตลกเสียดสีชีวิตของเขาภายใต้การปกครองของโซเวียตเปรียบเทียบกับชีวิตที่อยู่ในสหรัฐอเมริกา 

ปัจจุบันเขามีโรงละครในเมืองแบรนสัน รัฐมิสซูรี ในขณะเดียวกันเขาเป็นอาจารย์อยู่ที่มหาวิทยาลัยมิสซูรีสเตต และมหาวิทยาลัยดรูรี ในด้านการแสดง

## แหล่งข้อมูลอื่น
* Official website 
* 
* Branson Missouri news article re Smirnoff

หมวดหมู่:นักแสดงตลกอเมริกัน
หมวดหมู่:อินเทอร์เน็ตมีม
หมวดหมู่:ชาวยิวยูเครน
เทศบาลตำบลท่าช้าง (จังหวัดนครราชสีมา)

**ท่าช้าง** เป็นเทศบาลตำบลแห่งหนึ่งตั้งอยู่ในอำเภอเฉลิมพระเกียรติ จังหวัดนครราชสีมา

## ข้อมูลพื้นฐาน
เทศบาลตำบลท่าช้างห่างจากเมืองนครราชสีมาประมาณ 18 กิโลเมตร มีพื้นที่ 8 ตารางกิโลเมตร ประกอบไปด้วยหมู่บ้านจำนวน 10 หมู่บ้าน และมีประชากรทั้งสิ้น 5,028 คน โดยแบ่งพื้นที่ เป็น 2 ส่วนดังนี้ 

### ส่วนที่ 1
ประกอบด้วยหมู่ 1 ถึงหมู่ 10 สภาพภูมิประเทศมีลักษณะเป็นที่ราบลุ่มมีแหล่งน้ำตามธรรมชาติไหลผ่านคือ แม่น้ำมูล ลำบริบูรณ์ และลำห้วยอีก 2 สาย และเป็นแหล่งน้ำที่สำคัญต่อการดำรงชีพของราษฎร ประชากรส่วนใหญ่ประกอบอาชีพเกษตรกรรม โดยมีอาณาเขตติดต่อกับพื้นที่ใกล้เคียง ดังนี้
* **ทิศเหนือ** 
* **ทิศตะวันออก** 
* **ทิศใต้** 
* **ทิศตะวันตก**

## ประวัติ

เทศบาลตำบลท่าช้าง เดิมเป็นสุขาภิบาลท่าช้างซึ่งจัดตั้งขึ้นตามพระราชกฤษฎีกา เล่ม 108 ตอนที่ 177 ลงวันที่ 7 ตุลาคม 2534 ต่อมาในปี พ.ศ. 2542 เปลี่ยนแปลงฐานะจากสุขาภิบาลเป็นเทศบาลตำบลท่าช้าง ตามพระราชบัญญัติการเปลี่ยนแปลงฐานะสุขาภิบาลเป็นเทศบาล พ.ศ. 2542 และประกาศในราชกิจจานุเบกษา เล่มที่ 116 ตอนที่ 9 ลงวันที่ 24 กุมภาพันธ์ 2542 โดยยกฐานะจากสุขาภิบาลเป็นเทศบาล เมื่อวันที่ 25 พฤษภาคม 2542 เป็นต้นมา

## อ้างอิง

## ข้อมูลเพิ่มเติม
*เทศบาลตำบลท่าช้าง อำเภอเฉลิมพระเกรียรติ จังหวัดนครราชสีมา

ท่าช้าง
ท่าช้าง
ตำบลดงครั่งน้อย

**ตำบลดงครั่งน้อย** เป็นตำบลหนึ่งในอำเภอเกษตรวิสัย จังหวัดร้อยเอ็ด เป็นที่ตั้งของโรงพยาบาลตำบลดงครั่งน้อยและสถานีตำรวจภูธรดงครั่งใหญ่ มีพื้นที่ประมาณ 95.1 ตารางกิโลเมตร หรือ 59,437.50 ไร่

## ประวัติ
ตำบลดงครั่งน้อยเดิมเป็นส่วนหนึ่งของตำบลดงครั่งใหญ่ ต่อมาแยกและจัดตั้งเป็นตำบลดงครั่งน้อยเมื่อวันที่ 16 ตุลาคม 2536 ปัจจุบันแบ่งการปกครองออกเป็น 14 หมู่บ้าน โดยมีผู้ดำรงตำแหน่งกำนันตั้งแต่เริ่มจัดตั้ง กำนันคนแรกคือ นายบุญโฮม กุลวงศ์

## ภูมิศาสตร์
ตำบลดงครั่งน้อยตั้งอยู่ทางทิศใต้ของอำเภอเกษตรวิสัย ระยะห่างจากอำเภอเกษตรวิสัยประมาณ 20 กิโลเมตร มีเนื้อที่ประมาณ 95.1 ตารางกิโลเมตร หรือ 59,437.50 ไร่

* ทิศเหนือ ติดกับเทศบาลตำบลเมือง อำเภอเกษตรวิสัย จังหวัดร้อยเอ็ด
* ทิศตะวันออก ติดกับเทศบาลตำบลกู่กาสิงห์ อำเภอเกษตรวิสัย จังหวัดร้อยเอ็ด
* ทิศใต้ ติดกับตำบลไพรขลา อำเภอชุมพลบุรี จังหวัดสุรินทร์
* ทิศตะวันตก ติดกับตำบลดงครั่งใหญ่ อำเภอเกษตรวิสัย จังหวัดร้อยเอ็ด

ลักษณะพื้นที่โดยทั่วไปเป็นที่ราบกว้างใหญ่ ซึ่งเรียกกันว่า "ทุ่งกุลาร้องไห้"

## ประชากร
* จำนวนครัวเรือนทั้งสิ้นตามทะเบียนราษฎร 1,577 ครัวเรือน
* จำนวนครัวเรือนที่อาศัยอยู่จริง 1,500 ครัวเรือน
* จำนวนประชากรทั้งหมด 7,024 คน 
* ความหนาแน่นเฉลี่ย 75.09 คนต่อตารางกิโลเมตร

## การคมนาคม
การเดินทางเข้าสู่ตำบลดงครั่งน้อย มี 2 เส้นทาง เส้นทางแรก เดินทางจากอำเภอ เข้าทางบ้านสำราญนิวาส–ดงครั่งน้อย เส้นทางที่สอง ใช้เส้นทางจากอำเภอ เข้าทางบ้านเมืองบัว–บ้านโพนทอน–ดงครั่งน้อย

## หมู่บ้าน
ตำบลดงครั่งน้อยแบ่งการปกครองออกเป็น 13หมู่บ้าน

## เศรษฐกิจ
ประชาชนในตำบลส่วนใหญ่ประกอบอาชีพเกษตรกร รองลงมาเป็นอาชีพค้าขาย อาชีพรับราชการ และอาชีพรับจ้าง

## หน่วยงานและสถานที่สำคัญ
* สถานีตำรวจภูธรตำบลดงครั่งใหญ่
* องค์การบริหารส่วนตำบลดงครั่งน้อย
* โรงพยาบาลส่งเสริมสุขภาพตำบล 1 แห่ง
* โรงเรียนขยายโอกาสการศึกษา 4 แห่ง
** โรงเรียนบ้านดงครั่งน้อย
** โรงเรียนทุ่งกุลาประชารัฐ
** โรงเรียนบ้านแสนสี
** โรงเรียนบ้านโพนแท่น 
* ศูนย์บริการการศึกษานอกโรงเรียน (กศน.) 1 แห่ง
* ศูนย์พัฒนาเด็กเล็ก 7 แห่ง

## อ้างอิง

ดงครั่งน้อย
ดงครั่งน้อย
หมวดหมู่:อำเภอเกษตรวิสัย
ศุภัชญา รื่นเริง

**ศุภัชญา รื่นเริง** หรือชื่อเล่น **ต้อง** เป็นนักแสดง และดีเจชาวไทย เคยเป็นนักแสดงในสังกัดอาร์เอส โปรโมชั่น
## ประวัติ
**ศุภัชญา รื่นเริง** (ชื่อเล่น : ต้อง) เกิดวันที่ 18 มิถุนายน พ.ศ. 2526 เป็นนักแสดง และดีเจชาวไทย เข้าสู่วงการจากการประกวด Panasonic Star Challenge จากนั้นได้เป็นนักแสดงภายใต้สังกัดอาร์เอส โปรโมชั่น และเริ่มต้นจากการแสดงมิวสิควีดีโอ

มีผลงานสร้างชื่อเสียงคือการแสดง ภาพยนตร์เรื่อง สังหรณ์ ในปีพ.ศ. 2546 แสดงร่วมกับศิลปินบอยแบนด์วงดีทูบี และภาพยนตร์เรื่อง ผีเสื้อสมุทร (ภาพยนตร์ พ.ศ. 2549) ในปีพ.ศ. 2549 แสดงคู่กับ ธัญญ์ ธนากร และมีผลงานตามมาอีกหลายๆเรื่อง นอกจากนี้ยังเป็นดีเจคลื่น 103.5 FM One อีกด้วย

ด้านการศึกษา จบการศึกษาระดับมัธยมศึกษาจาก โรงเรียนเตรียมอุดมศึกษาพัฒนาการ และสำเร็จการศึกษาระดับปริญญาตรี คณะนิเทศศาสตร์ มหาวิทยาลัยกรุงเทพ (เอกโฆษณา) 

ชีวิตส่วนตัว ศุภัชญาเป็นบุตรสาวคนเล็กในจำนวนพี่น้อง 2 คน ของ พ.ต.อ.พีรชาติ รื่นเริง และ นางพรสวรรค์ รื่นเริง เธอเคยคบหากับ ธัญญ์ ธนากร นักแสดงร่วมค่ายในอดีต(ปัจจุบันอยู่ช่อง 7) ปัจจุบันสมรสกับ ดร.เอก ชุณหชัชราชัย เมื่อวันที่ 24 พฤศจิกายน พ.ศ. 2556 และในวันที่ 16 กันยายน พ.ศ. 2559 ได้ตัดสินใจหย่าร้างกันแล้ว

## ผลงาน
### ละครโทรทัศน์
* เรื่อง ย.ยักษ์ยอดยุ่ง
* เรื่อง ดวงใจปาฏิหาริย์ รับบท เดือน (ช่อง 7 / 2549)
* เรื่อง รักฝันฤดูหนาว ช่อง ไอทีวี
* ละครเทิดพระเกียรติ "พระมหาชนก" รับบท พระสีวลี (ช่อง 9 / 2556)

### ภาพยนตร์
* ภาพยนตร์เรื่อง สังหรณ์ แสดงคู่กับ D2B
* ภาพยนตร์เรื่อง คลับซ่าปิดตำราแสบ
* ภาพยนตร์เรื่อง ผีเสื้อสมุทร

### มิวสิกวีดีโอ
* เพลง ดอกไม้ ของ โก้ B-mix
* เพลง รู้ทั้งรู้ ของ บิ๊ก D2B

### พิธีกร
* รายการ รายวันบันเทิง ช่อง 5
* รายการ ยูฮู ไนท์ ช่อง 5
* รายการ นาย โซไซตี้ ช่อง 9

### รางวัล
* รางวัลดีเด่นจากเวทีการประกวด “พานาโซนิค สตาร์ชาเลนจ์ (Panasonic Star Challenge)”

## อ้างอิง

## แหล่งข้อมูลอื่น
* 

หมวดหมู่:บุคคลจากกรุงเทพมหานคร‎‎
หมวดหมู่:นักแสดงชาวไทย
หมวดหมู่:พิธีกรชาวไทย
หมวดหมู่:นางแบบไทย
หมวดหมู่:บุคคลจากโรงเรียนเตรียมอุดมศึกษาพัฒนาการ
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:บุคคลจากมหาวิทยาลัยนานาชาติแสตมฟอร์ด
พิมดาว พานิชสมัย

**พิมดาว พานิชสมัย** หรือ **มัดหมี่** เป็นนักแสดง และนักร้องชาวไทย

## ประวัติ
พิมดาว พานิชสมัย หรือ มัดหมี่ เกิดเมื่อวันที่ 4 กันยายน พ.ศ. 2532  จบการศึกษาระดับมัธยมศึกษาจากโรงเรียนจิตรลดา และระดับปริญญาตรี เอกดุริยางคศิลป์ตะวันตก จากคณะศิลปกรรมศาสตร์ จุฬาลงกรณ์มหาวิทยาลัย ได้รับเกียรตินิยมอันดับ 2 เป็นบุตรของ พล.อ.ไพโรจน์ กับเกล็ดดาว พานิชสมัย มีน้องสาว 1 คน ชื่อ แพรดาว พานิชสมัย ชื่อเล่น มัดมุก 

มัดหมี่ พิมดาว เคยรับราชการเป็นทหารบกอยู่สังกัดกรมดุริยางค์ทหารบก มียศทางทหารชั้นสัญญาบัตร เป็น **ร้อยโทหญิง**

## ชีวิตส่วนตัว
พิมดาว สมรสและใช้ชีวิตคู่กับนักธุรกิจหนุ่มรุ่นพี่หนุ่มนอกวงการ วัย 30 ปี ศุภชัย กาญจนศักดิ์ชัย (สัว) กรรมการผู้จัดการ บริษัท Gero Technology เมื่อ วันอาทิตย์ ที่ 29 พฤศจิกายน พ.ศ. 2558 หลังจากคบหาดูใจกันมาทั้งหมด 3 ปี  ปัจจุบันได้เลิกรากันแล้ว

## การศึกษา
* ระดับปริญญาตรี เอกดุริยางคศิลป์ตะวันตก จากคณะศิลปกรรมศาสตร์ จุฬาลงกรณ์มหาวิทยาลัย ได้รับเกียรตินิยมอันดับ 2
* ระดับอนุบาล ระดับประถมศึกษา จนถึง มัธยมศึกษาตอนปลาย จากโรงเรียนจิตรลดา แผนวิชา สายศิลป์ - ฝรั่งเศส

## ผลงาน
### ละครโทรทัศน์

### ภาพยนตร์

| rowspan = "1" align = "center"| 2558|| align = "center"| * [[พันท้ายนรสิงห์ (ภาพยนตร์ พ.ศ. 2558)|พันท้ายนรสิงห์]] * || align = "center"| นวล
|-
|}

### ซิทคอม

| rowspan = "1" align = "center"| 2555 - 2557 || align = "center"| *[[ลูกพี่ลูกน้อง (ละครโทรทัศน์)|ลูกพี่ลูกน้อง]]* || align = "center"| จ๊ะจ๋า
|-
|}

### มิวสิกวิดีโอ

### ละครเวที

### งานเพลง
#### สังกัดค่าย[[อาร์เอส]]
##### อัลบั้ม มัดหมี่ (พ.ศ.2550)
* หนึ่งนาทีของคนขี้เหงา
* ข้อความที่ไม่เคยลบ
* ทฤษฎีง่ายๆ
* LOVE TAROT
* เบื่อคนรู้ทัน

##### ซิงเกิล มัดหมี่
* เผื่อเลือก เผื่อทิ้ง

#### สังกัด[[จีเอ็มเอ็ม แกรมมี่]]
* จะรู้ว่ารักเธอ (เพลงประกอบละคร ดอกโศก)

#### สังกัดค่าย Studio 54 Records
* มัดใจ 
*ไม่มีวันไหน ไม่คิดถึงเลย feat. Win Ratanapol
*เมฆฝนในใจ
*My Favorite Star
*ให้ดาวนำทาง

#### สังกัดค่าย Chandelier Music
* หน้าที่กับหัวใจ Feat. ณเดชน์ คูกิมิยะ (เพลงประกอบละคร ลิขิตรัก The Crown Princess) 

### หนังสือ

* มัดใจ 
* มัดใจ2
* สมุดโน้ตให้ดาวนำทาง ( Follow The Star Journal )

## รางวัล

## อ้างอิง

## แหล่งข้อมูลอื่น
* เฟซบุ๊กแฟนเพจ พิมดาว พานิชสมัย
* เฟซบุ๊กส่วนตัว พิมดาว พานิชสมัย
* อินสตาแกรมส่วนตัว พิมดาว พานิชสมัย

หมวดหมู่:พุทธศาสนิกชนชาวไทย
หมวดหมู่:บุคคลจากคณะศิลปกรรมศาสตร์ จุฬาลงกรณ์มหาวิทยาลัย
หมวดหมู่:นิสิตเก่าคณะศิลปกรรมศาสตร์ จุฬาลงกรณ์มหาวิทยาลัย
หมวดหมู่:นักร้องหญิงชาวไทย
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงจากกรุงเทพมหานคร
หมวดหมู่:บุคคลจากโรงเรียนจิตรลดา
ประจวบ สุนทรางกูร

พลตำรวจเอก **ประจวบ สุนทรางกูร** (5 เมษายน พ.ศ. 2463 – 21 มีนาคม พ.ศ. 2535) อดีตรองนายกรัฐมนตรี อดีตรัฐมนตรีว่าการกระทรวงมหาดไทย ในรัฐบาลพลเอก เปรม ติณสูลานนท์ และอดีตอธิบดีกรมตำรวจ

## ประวัติ
ประจวบ เกิดเมื่อวันที่ 5 เมษายน พ.ศ. 2463 เป็นบุตรนายมนู กับนางเป้า เกลี้ยงกรม ด้านครอบครัวสมรสกับคุณหญิงพิมพา สุนทรางกูร (สกุลเดิม: ทวีสิน) เธอมีศักดิ์เป็นอาเศรษฐา ทวีสิน นายกรัฐมนตรีไทยคนที่ 30

จบการศึกษาจากโรงเรียนเทคนิคทหารบก

## การทำงาน
ประจวบ สุนทรางกูร เริ่มรับราชการเป็นทหารบก เมื่อปี พ.ศ. 2489 ในตำแหน่งผู้บังคับกองร้อย 3 กรมรถรบ หกปีต่อมาเขาได้รับการแต่งตั้งเป็นผู้บังคับกองพันทหารม้าที่ 4 ต่อมาในปี พ.ศ. 2505 ได้รับแต่งตั้งยศ "พลตรี" เป็นผู้บัญชาการกองพลทหารม้า ในปี พ.ศ. 2512 ได้รับแต่งตั้งยศ "พลโท" ต่อมาในปี พ.ศ. 2515 ได้รับแต่งตั้งเป็นรองอธิบดีกรมตำรวจ และเป็นรัฐมนตรีช่วยว่าการกระทรวงคมนาคม ในปี พ.ศ. 2516 (รัฐบาลของนายสัญญา ธรรมศักดิ์) และได้รับแต่งตั้งเป็นอธิบดีกรมตำรวจในวันที่ 17 ตุลาคม พ.ศ. 2516 ภายหลังจากที่ จอมพล ประภาส จารุเสถียร ได้พ้นจากตำแหน่งรักษาราชการแทน อธิบดีกรมตำรวจ  พร้อมกับรับพระราชทานยศ พลตำรวจเอก  ต่อมาในวันที่ 12 กุมภาพันธ์ พ.ศ. 2518 พลโทประจวบได้รับพระราชทานยศ พลเอก 

ต่อมาในวันที่ 10 กุมภาพันธ์  พ.ศ. 2518 พล.ต.อ. ประจวบ พ้นจากตำแหน่ง อธิบดีกรมตำรวจ พร้อมกับถูกโยกย้ายกลับไปประจำกองบัญชาการกองทัพบกพร้อมกับพล.ต.ท. วิฑูรย์ ยะสวัสดิ์ ผู้ช่วยอธิบดีกรมตำรวจ  โดย พล.ต.ท. พจน์ เภกะนันทน์ รองอธิบดีกรมตำรวจรักษาราชการแทน จนกระทั่งได้รับตำแหน่งรองนายกรัฐมนตรี 2 สมัย และรัฐมนตรีว่าการกระทรวงมหาดไทย ในปี พ.ศ. 2529

พลตำรวจเอก ประจวบ สุนทรางกูร เป็นประธานสโมสรคนแรก ของสโมสรฟุตบอลการท่าเรือไทย

## เครื่องราชอิสริยาภรณ์

* พ.ศ. 2500 – 80px เหรียญงานฉลอง 25 พุทธศตวรรษ

### เครื่องราชอิสริยาภรณ์ต่างประเทศ

*  :
** พ.ศ. 2511 - 80x80px เครื่องอิสริยาภรณ์กิตติคุณสำหรับการรักษาความปลอดภัยแห่งชาติ ชั้นที่ 3
*  :
** พ.ศ. 2527 - 80x80px เครื่องอิสริยาภรณ์คุณธรรมแห่งสหพันธ์สาธารณรัฐเยอรมนี ชั้นที่ 1 (พิเศษ)

## อ้างอิง
 

หมวดหมู่:ทหารบกชาวไทย
หมวดหมู่:ตำรวจชาวไทย
หมวดหมู่:รองนายกรัฐมนตรีไทย
หมวดหมู่:รัฐมนตรีว่าการกระทรวงมหาดไทยไทย
หมวดหมู่:สมาชิกวุฒิสภาไทยแบบแต่งตั้ง
หมวดหมู่:บุคคลจากโรงเรียนมัธยมวัดเบญจมบพิตร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว. (ฝ่ายหน้า)
หมวดหมู่:ผู้บังคับบัญชาและเจ้าหน้าที่กองอาสารักษาดินแดน
หมวดหมู่:บุคคลในประวัติศาสตร์กรุงรัตนโกสินทร์
หมวดหมู่:บุคคลจากโรงเรียนสวรรค์อนันต์วิทยา
เมืองสิงห์ (ประเทศลาว)

**เมืองสิงห์** () เป็นเมืองที่มีประชากรส่วนใหญ่เป็นชาวไทลื้อ เพราะอยู่ใกล้สิบสองปันนาในมณฑลยูนนาน ประเทศจีน ชาวไทลื้ออาศัยในพื้นที่ลุ่ม ส่วนบนเขตภูเขาเป็นที่อยู่ของชาวม้ง ชาวเย้า เมืองนี้อยู่ทางตะวันตกเฉียงเหนือของเมืองหลวงน้ำทาประมาณ 60 กิโลเมตร และทางตะวันตกเฉียงเหนือของเวียงจันทน์ 360 กิโลเมตร

## ประวัติ
แต่เดิมเป็นเมืองเดียวกับเมืองเชียงแขงในรัฐฉาน ประเทศพม่า แต่เมื่ออังกฤษและฝรั่งเศสเข้ามาล่าอาณานิคม ได้ตกลงแบ่งดินแดนกันโดยใช้แม่น้ำโขงเป็นแดน ฝั่งเชียงแขงจึงอยู่ภายใต้การปกครองของอังกฤษ และรัฐฉานของพม่าในที่สุด ส่วนฝั่งเมืองสิงห์อยู่ในการปกครองของฝรั่งเศส และประเทศลาวในปัจจุบันในวันที่ 9 พฤษภาคม ค.ศ. 1896 กองทัพของฝรั่งเศสนำโดย M. vacle ซึ่งดำรงตำแหน่งเป็นผู้บังคับบัญชาการหัวเมืองลาวภาคเหนือ และผู้แทนของจักรวรรดิอังกฤษ ภายใต้การนำของ Mr.Stirling ซึ่งดำรงตำแหน่งเป็นรองผู้กำกับรัฐฉาน ได้พบปะกันในเมืองสิงห์ เพื่อพูดคุยเรื่องสนธิสัญญาอังกฤษ-ฝรั่งเศสที่จัดขึ้นในกรุงลอนดอนเมื่อวันที่ 15 มกราคม ค.ศ. 1896 ซึ่งมีเนื้อหาเกี่ยวกับสถานภาพของรัฐเจ้าฟ้าไทลื้อขนาดเล็ก หลังจากนั้น มีการระบุเขตแดนริมฝั่งแม่น้ำโขงระหว่างอังกฤษและพม่ากับฝรั่งเศสและอินโดจีน ในวันที่ 11 พฤษภาคม กองกำลังอังกฤษที่ได้ประจำการอยู่ในเมืองสิงห์ตั้งแต่เดือนเมษายน ค.ศ. 1895 นั้นก็ได้ถอนกองกำลังออกไป  หลังจากนั้นเพียง 2 อาทิตย์ เจ้าฟ้าศรีหน่อก็ได้กลับมาจากเมืองหลวงน้ำทา ซึ่งเจ้าฟ้าได้ไปลี้ภัยในระหว่างที่อังกฤษเข้ามายึดครองเมืองสิงห์ เจ้าฟ้าศรีหน่อได้เป็นเจ้าฟ้าเมืองสิงห์อีกครั้งหนึ่งภายใต้อำนาจของฝรั่งเศส เจ้าฟ้ารู้สึกเสียใจกับดินแดนที่ลดหายไปเกือบครึ่งหนึ่ง เพราะว่าเมืองที่ตั้งอยู่บริเวณปากแม่น้ำโขงฝั่งขวานั้น เช่น เมืองเชียงลาบ เมืองยู้ และเมืองหลวย ซึ่งเป็นเมืองหลวงเก่าทั้งสองเมืองนั้นได้ตกไปเป็นของอังกฤษเสียแล้ว

ในวันที่ 9 ตุลาคม ค.ศ. 1901 เจ้าฟ้าศรีหน่อได้ถึงแก่พิราลัยด้วยวัย 55 ปี ในปีเดียวกัน พระโอรสองค์โตชื่อ เจ้าองค์คำ ได้ขึ้นเป็นเจ้าฟ้าเมืองสิงห์ จากนั้น 2 ปี เจ้าองค์คำได้รับตำแหน่งทหารจากรัฐบาลฝรั่งเศส  การปกครองเมืองของเจ้าองค์คำนั้นอยู่ภายใต้อาณัติของฝรั่งเศส ระบบการจัดเก็บภาษีและการปกครองล้วนใกล้เคียงกับหัวเมืองลาวที่อยู่ในบังคับของฝรั่งเศสทั้งหมด อย่างไรก็ตาม เมืองสิงห์คงความเป็นเอกราชได้จนกระทั่งถึงวันที่ 6 เมษายน ค.ศ. 1916 เมื่อฝรั่งเศสได้ปลดเจ้าฟ้า และได้ยัดเยียดให้เป็นนักโทษการเมือง สาเหตุมาจากที่เจ้าฟ้าพยายามที่จะปลดแอกจากฝรั่งเศสโดยการขอความช่วยเหลือกลุ่มชาวจีนฮ่อที่เข้ามารุกรานหัวเมืองภาคเหนือของลาวในปีค.ศ. 1914 และแล้วเจ้าฟ้าองค์สุดท้ายของเมืองสิงห์ได้หลบหนีทิ้งบ้านเมืองและชาวเมืองไปยังสิบสองพันนา ตั้งแต่นั้นเป็นต้นมาเมืองสิงห์ได้ถูกฝรั่งเศสปกครองจนกระทั่งมาเป็นส่วนหนึ่งของประเทศลาว 

การเดินทางมายังเมืองสิงห์ อาจจะเดินทางด้วนรถโดยสารประจำทางจากเมืองห้วยทราย แขวงบ่อแก้ว หรือขึ้นเรือโดยสารจากเมืองห้วยทราย ล่องตามแม่น้ำโขงจนถึงหลวงน้ำทาแล้วจึงขึ้นรถต่อไปยังเมืองสิงห์ นอกจากนั้นยังมีเที่ยวบินจากเวียงจันทน์ไปแขวงหลวงน้ำทาอีกด้วย

## อ้างอิง

## อ่านเพิ่ม
* Volker Grabowsky: *Bevölkerung und Staat in Lan Na : ein Beitrag zur Bevölkerungsgeschichte Südostasiens*. Habilitationsschrift, Universität Hamburg, Fachbereich für Orientalistik. 1996.
* Volker Grabowsky: "Introduction to the history of Müang Sing (Laos) prior to French rule: the fate of a Lü principality". *Bulletin de l'École francaise d'Extrème-Orient* 86 (1999), S. 233-291.

## แหล่งข้อมูลอื่น

*Photographs
*Video
*Trekker video
*Video series of a Frenchman

สิงห์
จีโนม

สาขาวิชาพันธุศาสตร์และอณูชีววิทยายุคใหม่กำหนดใช้คำว่า **จีโนม** () หมายถึง ข้อมูลทางพันธุกรรมทั้งหมดของสิ่งมีชีวิตหนึ่ง ๆ โดยอาจอยู่ในรูปของดีเอ็นเอหรืออาร์เอ็นเอ (ในกรณีของไวรัสหลายชนิด) ก็ได้ โดยนับรวมทั้งส่วนที่เป็นยีนและส่วนที่ไม่มีการถอดรหัสด้วย

## ที่มาของคำ
คำว่าจีโนมนี้ใช้ครั้งแรกเมื่อ ค.ศ. 1920 โดย ฮันส์ วิงค์เลอร์ ศาสตราจารย์ด้านพฤกษศาสตร์ มหาวิทยาลัยฮัมบวร์ค ประเทศเยอรมนี พจนานุกรมภาษาอังกฤษฉบับออกซฟอร์ดเสนอว่า คำนี้มาจากการผสมระหว่างคำว่า ยีนกับโครโมโซม

หมวดหมู่:จีโนมิกส์
หมวดหมู่:แผนที่พันธุกรรม
หมวดหมู่:พันธุศาสตร์
พันธุศาสตร์คลาสสิก

**พันธุศาสตร์คลาสสิก**คือชุดของความรู้ทางพันธุศาสตร์ที่ได้รับการพัฒนาขึ้นก่อนจะมีการพัฒนาพันธุศาสตร์สมัยใหม่อย่างอณูพันธุศาสตร์ การค้นพบที่สำคัญของพันธุศาสตร์คลาสสิกที่เกี่ยวข้องกับสิ่งมีชีวิตซึ่งเป็นยูคาริโอตคือความเชื่อมโยงของพันธุกรรม ซึ่งเป็นผลที่ได้จากการสังเกตพบว่ายีนบางยีนไม่มีการแยกส่วนอย่างอิสระในขั้นตอนไมโอซิส ซึ่งเป็นการขัดกับกฎของทายกรรมเมนเดเลียน นำไปสู่การพัฒนาความรู้ในการหาทางสร้างแผนที่ที่ระบุตำแหน่งบนโครโมโซม แผนที่ความเชื่อมโยงนี้ยังใช้อยู่จนถึงปัจจุบัน โดยเฉพาะในการพัฒนาพันธุ์พืช

หมวดหมู่:พันธุศาสตร์คลาสสิก
เนียร์

**เนียร์** (; ) หรือ **เนธ ริเวอร์** (; ) เป็นตัวละครฝ่ายปฏิปักษ์ของไลท์ ยางามิ ในมังงะซีรีส์ *[[เดธโน้ต]]* เป็นตัวละครสำคัญถัดจากตัวเอกในช่วงหลังของอนิเมะชื่อเดียวกัน หลังจากนั้นเพียงสี่ปี เขามีบทบาทในฐานะผู้สมทบตัวเอกในภาพยนตร์ *[[สมุดโน้ตสิ้นโลก]]* เนียร์เป็นหนึ่งในสองของผู้สืบทอดภารกิจจากแอล ผู้ซึ่งตรวจสอบพฤติการณ์และตัวตนของคิระ เขากลายเป็นผู้นำของ SPK (Special Provision for Kira) องค์กรที่เฝ้าดูเคสของคิระ และในท้ายที่สุดก็ประสบความสำเร็จในการเปิดเผยตัวตนของคิระ ให้เสียงภาษาญี่ปุ่นในฉบับอนิเมะโดย โนริโกะ ฮิดากะ, ในฉบับภาษาอังกฤษโดย เคธี เวเซลัค และ บรูโน โคโลเนล ในฉบับภาษาสเปน

## เนื้อเรื่องย่อ
ใน *เดธโน้ต* เนียร์เป็นหนึ่งในสองผู้สานต่อภารกิจของแอล ผู้มาจาก แวมมี่ เฮาส์ ซึ่งเป็นสถานเลี้ยงเด็กกำพร้าสำหรับเด็กที่มีพรสวรรค์ของวาตาริ ในวินเชสเตอร์ ประเทศอังกฤษ ในด้านการสืบสวน เขามีความอัจฉริยะอยู่ในตัว รวมถึงมีความใจเย็นต่อการประเมินสถานการณ์ ในขณะที่อีกคนหนึ่งซึ่งมีชื่อว่า เมลโล เป็นผู้มีอารมณ์ร้อนมากกว่าในการปฏิบัติหน้าที่ ซึ่งเนียร์เป็นผู้ที่มีความเหมือนกับแอลเป็นอย่างมาก โดยการแสดงให้เห็นพฤติกรรมแปลกๆในช่วงชีวิตปกติของเขา บ่อยครั้งที่อาจเห็นเขาหลังโก่งมากกว่าการนั่งในแบบของแอล นอกจากนี้ เขายังเล่นของเล่นต่างๆ โดยใช้ประกอบกับทฤษฎีของเขา ตลอดจนการแสดงออกอย่างเกียจคร้านรวมถึงการใช้มือลากเส้นผมของตัวเองเล่น เนียร์ยังเป็นผู้ที่แสดงออกถึงความเคารพที่มีต่อแอล และยึดมั่นถึงการแก้ปัญหาอาชญากรรมตามวิธีการของแอล แม้กระทั่งการชี้ถึงเบาะแสที่เขาให้ความสนใจมากกว่าการพยายามตามหาความยุติธรรม

## แนวคิดและการพัฒนาตัวละคร
สึงุมิ โอบะ ผู้เขียนเดธโน้ต กล่าวว่าเขาได้นำเสนอการร่วมมือเนียร์และเมลโล ในฐานะที่แอลไม่สามารถกำจัดคิระลงได้ โอบะรู้สึกว่าการนำเสนอตัวละครเพียงรายเดียวจะเป็นการซ้ำกันกับการต่อสู้ระหว่างไลท์กับแอล ดังนั้นเขาจึงต้องการเสนอเรื่องราวที่ที่สามต้องมาต่อสู้กันแทน โอบะกล่าวว่าเขาไม่ได้เริ่มต้นการพัฒนาบุคลิกของพวกเขาในฐานะที่เขาต้องการเปิดเผยผ่านทางการกระทำของตัวละครเหล่านี้แทน

## ในสื่ออื่น
[thumb|นารุชิ ฟุกุดะ รับบทเป็นเนียร์ ใน ''[สมุดโน้ตสิ้นโลก*]]
ใน *สมุดโน้ตสิ้นโลก'' แอลได้ช่วยเด็กชาวไทย พร้อมกับมอบของขวัญสำหรับการคำนวณ แอลได้ตั้งความหวังสำหรับเด็กคนนี้ในการเอาตัวรอดจากหมู่บ้านที่ถูกทำลายลงด้วยโรคร้ายแรง เขารู้เช่นเดียวกับแอลว่า กฎของเดธโน้ตจะสังหารนักสืบที่มีประสบการณ์ได้ด้วยช่วงระยะเวลาอันสั้น เนียร์ไม่ค่อยมีบทพูดมากนักในฉบับภาพยนตร์ (ตลอดช่วงระยะเวลาของภาพยนตร์ เขากล่าวแต่เพียงตัวเลขและตัวอักษร) และเมื่อเขาพูดเขาจะพูดเป็นภาษาอังกฤษเท่านั้น เช่นเดียวกับตัวละครหลายรายที่ได้รับการเปลี่ยนแปลงจากฉบับแอนิเมชันมาเป็นฉบับคนแสดง เนียร์ปรากฏในภาพลักษณ์ของเด็กผมสีดำแทนสีขาวดังที่เห็นในอนิเมะ ผู้รับบทเป็นเนียร์คือ นารุชิ ฟุกุดะ ในฉบับภาพยนตร์ และให้เสียงพากย์ภาษาอังกฤษโดย ไมเคิล สตรัสเซวิชี และด้วยเหตุผลบางอย่างที่ไม่อาจทราบได้ คือการที่แม้ว่าแอลจะเรียกชื่อของเด็กผู้ชายคนนี้ว่า เนียร์ แต่ในฉากจบที่แสดงรายชื่อนักแสดงกลับเป็น เด็กผู้ชาย โดยไม่ระบุชื่อแทน

## ดูเพิ่ม
* รายชื่อตัวละครในเดธโน้ต

## อ้างอิง

## แหล่งข้อมูลอื่น
* ข้อมูลที่เกี่ยวข้องกับเนียร์ 

หมวดหมู่:ตัวละครในเดธโน้ต
หมวดหมู่:ตัวละครที่เป็นนักสืบ
หมวดหมู่:ตัวละครชาวอังกฤษ
หมวดหมู่:ตัวละครการ์ตูนญี่ปุ่นที่เป็นคนไทย
หมวดหมู่:ตัวละครชายในอนิเมะและมังงะ
หมวดหมู่:ตัวละครเด็กกำพร้าในอนิเมะและมังงะ
หมวดหมู่:ตัวละครมนุษย์เคลื่อนไหว
หมวดหมู่:ตัวละครในบันเทิงคดีที่เป็นโรคหลายบุคลิก
เคิร์ทแซท

**เคิร์ทแซท (Kurdsat) **สถานีโทรทัศน์ผ่านดาวเทียม ออกอากาศภาษาเคิร์ด ในประเทศอิรัก ออกอากาศตครั้งแรก 8 มกราคม พ.ศ. 2543 ซึ่งเป็นของสหภาพรักชาติแห่งเคอร์ดิสถาน (PUK) และสถานีตั้งอยู่ใน สุเลมานิยาห์

ช่องรายการออกอากาศในภาษาเคิร์ด ภาษาอื่น ๆ เช่นเปอร์เซีย อังกฤษ และ อาหรับ ใช้ในบางรายการที่มีคำบรรยายภาษาเคิร์ด ก่อตั้งขึ้นครั้งแรกหลังสงครามอ่าว **เคิร์ทแซท **เป็นส่วนหนึ่งในสถานีดาวเทียมเคิร์ทดิชท ในเคอร์ดิสถาน

## แหล่งข้อมูล
* เว็บไซต์ช่องเคิร์ทแซท

หมวดหมู่:สถานีโทรทัศน์ในประเทศอิรัก
หมวดหมู่:สถานีโทรทัศน์
4 ไทม์

**4 ไทม์** () เป็นซิงเกิลที่ 50 ของคุมิ โคดะ วางจำหน่ายในวันที่ 17 สิงหาคม พ.ศ. 2554 วางจำหน่าย 4 รูปแบ คือ ซีดีธรรมดา, ซีดี+ดีวีดี, ซีดี + Koda Kumi x Qlix Digital Camera และซีดี + 50th Aniversery Poster Box Set

เพลง Poppin’love cocktail เป็นเพลงร้องร่วมกับ TEEDA จากวง BACK-ON

เพลง Poppin’love cocktail feat.TEEDA เป็นเพลงประกอบโฆษณาของบริษัทท่องเที่ยว H.I.S. และเพลง KO-SO-KO-SO เป็นเพลงประกอบละครเรื่อง "พีซ โหวต" ทางช่องนิปปอนทีวี

ซิงเกิล 4 ไทม์ ประกาศเลื่อนการวางจำหน่ายจากเดิมวันที่ 10 สิงหาคม พ.ศ. 2554 เป็นวันที่ 17 สิงหาคม พ.ศ. 2554 พร้อมกับเพิ่ม Introduction ของแต่ละเพลง และเป็นซิงเกิลแรกในรอบ 5 ปีที่เปิดตัวสัปดาห์แรกต่ำกว่าอันดับ 5 ในออริกอนชาร์ต
## รายชื่อเพลง
# Introduction~sunny time~
# Poppin’love cocktail feat.TEEDA
# Interlude~sunset time~
# IN THE AIR
# Interlude~midnight time~
# V.I.P.
# Interlude~time to ... love~
# KO-SO-KO-SO

## DVD
# Poppin'love cocktail feat.TEEDA
# V.I.P.
# KO-SO-KO-SO
# IN THE AIR

## ซีดี + Qlix Digital Camera
# Poppin’love cocktail feat.TEEDA

## ซีดี + 50th Aniversery Poster Box Set
# Poppin’love cocktail feat.TEEDA

## ชาร์ต
;ออริกอนชาร์ต (ในญี่ปุ่น)

## แหล่งข้อมูล
* ข้อมูลซิงเกิล 4 TIMES http://rhythmzone.net/koda/discography/4times.html 
## อ้างอิง

หมวดหมู่:เพลงญี่ปุ่น
หมวดหมู่:เพลงของคูมิ โคดะ
หมวดหมู่:ซิงเกิลในปี พ.ศ. 2554
โดเมนระดับบนสุดตามหมวด

**โดเมนระดับบนสุดตามหมวด** หรือ **โดเมนระดับบนสุดแบบทั่วไป** (; ย่อ: **gTLD**) เป็นประเภทหนึ่งของโดเมนระดับบนสุด (TLD) ซึ่งอยู่ภายใต้การกำกับดูแลของไอแคนน์ () ผ่านองค์การกำหนดหมายเลขอินเทอร์เน็ต () เพื่อใช้ในระบบการตั้งชื่อโดเมนบนอินเทอร์เน็ต

ในอดีต gTLD มีจำนวนจำกัดเพียงไม่กี่ชื่อ แต่ตั้งแต่ปี พ.ศ. 2555 (ค.ศ. 2012) เป็นต้นมา ไอแคนน์ได้เปิดโครงการ **New gTLD Program** ทำให้มีการเพิ่มโดเมนระดับบนสุดแบบทั่วไปใหม่ ๆ ขึ้นอีกหลายพันชื่อ เพื่อรองรับการเติบโตของเว็บไซต์เฉพาะทาง อุตสาหกรรม และตราสินค้า

## ประเภทของ gTLD
ปัจจุบัน gTLD สามารถแบ่งออกเป็นกลุ่มหลักตามลักษณะการบริหารจัดการและข้อกำหนดในการจดทะเบียนได้ดังนี้

### 1. โดเมนที่ไม่ได้รับการสนับสนุน
()

เป็นโดเมนที่อยู่ภายใต้นโยบายของ ICANN โดยตรง เปิดให้บุคคลและองค์กรทั่วไปสามารถจดทะเบียนได้อย่างเสรี และเป็นกลุ่มโดเมนที่ใช้กันแพร่หลายที่สุด ได้แก่
* com – ใช้ทั่วไปและเชิงพาณิชย์ (เป็นโดเมนที่ได้รับความนิยมสูงสุด)
* net – เดิมใช้สำหรับโครงสร้างพื้นฐานเครือข่าย ปัจจุบันใช้ทั่วไป
* org – เดิมสำหรับองค์กรไม่แสวงหากำไร
* info – สำหรับเว็บไซต์ให้ข้อมูลหรือสารสนเทศ

### 2. โดเมนที่ได้รับการสนับสนุน
( หรือ **sTLD**)

เป็นโดเมนที่จำกัดการใช้งานเฉพาะกลุ่ม โดยมีหน่วยงานหรือองค์กรเป็นผู้กำหนดนโยบายและตรวจสอบคุณสมบัติของผู้จดทะเบียน เช่น
* edu – สำหรับสถาบันการศึกษาระดับอุดมศึกษา
* gov – สำหรับหน่วยงานรัฐบาลสหรัฐอเมริกา
* mil – สำหรับหน่วยงานทหารของสหรัฐอเมริกา
* int – สำหรับองค์กรระหว่างประเทศที่จัดตั้งโดยสนธิสัญญา

### 3. โดเมนระดับบนสุดแบบใหม่
()

ตั้งแต่ปี พ.ศ. 2555 ICANN ได้เปิดรับคำขอสร้าง gTLD ใหม่ เพื่อเพิ่มทางเลือกและนวัตกรรม โดยสามารถแบ่งย่อยได้เป็น

#### 3.1 โดเมนทั่วไป
เช่น .app, .blog, .shop, .xyz

#### 3.2 โดเมนภูมิศาสตร์
()
เช่น .tokyo, .london และ .bangkok (ในบางกรณี)

#### 3.3 โดเมนแบรนด์
()
เช่น .google, .apple, .scb ซึ่งจดทะเบียนและใช้งานโดยเจ้าของแบรนด์เท่านั้น

## ตารางเปรียบเทียบ gTLD ที่สำคัญ

## ความแตกต่างจาก ccTLD
gTLD แตกต่างจากโดเมนระดับบนสุดตามรหัสประเทศ (; ccTLD) เช่น .th (ประเทศไทย), .jp (ญี่ปุ่น) หรือ .uk (สหราชอาณาจักร) ซึ่งอ้างอิงตามรหัสประเทศมาตรฐาน ISO 3166-1 และมีนโยบายการจดทะเบียนที่แต่ละประเทศกำหนดเอง

หมวดหมู่:โดเมนระดับบนสุด
หมวดหมู่:อินเทอร์เน็ต
องค์การกำหนดหมายเลขอินเทอร์เน็ต

**องค์การกำหนดหมายเลขอินเทอร์เน็ต** (, ย่อ: **IANA**) เป็นหน่วยงานซึ่งควบคุมดูแลการจัดสรรหมายเลขไอพีทั่วโลก การจัดสรรหมายเลขระบบอิสระ การจัดการ root zone ในระบบการตั้งชื่อโดเมน ประเภทสื่อ ตลอดจนหมายเลขและสัญลักษณ์อื่นที่เกี่ยวข้องกับโพรโทคอลอินเทอร์เน็ต IANA ดำเนินการโดย ICANN

## อ้างอิง

## แหล่งข้อมูลอื่น
* 
* IANA MIME media types list
* IANA character sets
* Numbers Resource Organization
* USC/ICANN transition agreement
* IANA Functions Purchase Order of the United States Department of Commerce
* ICANN contract for IANA, March 2003
* IANA List of Registrars

หมวดหมู่:การปกครองอินเทอร์เน็ต
หมวดหมู่:มาตรฐานอินเทอร์เน็ต
โทลูอีนไดไอโซไซยาเนต

**โทลูอีนไดไอโซไซยาเนต** (toluene diisocyanate: TDI) เป็นไดไอโซไซยาเนตที่มีโครงสร้างแบบวงอะโรมาติก ประกอบด้วยไอโซเมอร์สำคัญสองแบบที่เกี่ยวข้องกับประเด็นเชิงเทคนิคได้แก่ 2,4-TDI และ 2,6-TDI ซึ่งการผลิตส่วนใหญ่จะอยู่ในลักษณะของผสม 80% 2,4-TDI และ 20% 2,6-TDI 

TDI เป็นไดไอโซไซยาเนตที่ถูกผลิตขึ้นอย่างสูงในตลาดโลก คือสูงถึง 34.1% ใน พ.ศ. 2543 เป็นอันดับสองรองจากเมทิลีนไดฟีนิลไดไอโซไซยาเนต (MDI)

## การผลิต
# ไดไนเตรชันของโทลูอีน ได้ผลผลิตเป็นไอโซเมอร์ของไดไนโตรโทลูอีน
# ไฮโดรจีเนชันของไดไนโตรโทลูอีน ได้ผลผลิตเป็นไอโซเมอร์ของโทลูอีนไดอะมีน
# ฟอสจีเนชันของโทลูอีนไดอะมีน ได้ผลผลิตเป็นไอโซเมอร์ของโทลูอีนไดไอโซไซยาเนต

## การนำไปใช้
TDI ใช้ในการผลิตโฟมพอลิยูรีเทนชนิดยืดหยุ่นเป็นหลัก (ตัวอย่างการนำไปใช้งานเช่น ฟองน้ำวิทยาศาสตร์ ฟองน้ำในเบาะรถยนต์ เบาะมอเตอร์ไซค์) นอกจากนี้ยังมีการนำ TDI ไปใช้เพื่อผลิตสารเคลือบผิว และอิลาสโตเมอร์ (elastomer)

## ความปลอดภัย
หากร่างกายได้รับ TDI มากเกินไปจะเกิดผลด้านลบต่อระบบทางเดินหายใจ ซึ่งอาจพัฒนาไปสู่การเป็นโรคหืด ด้วยเหตุนี้จึงจำเป็นต้องมีการควบคุม อย่างเข้มงวด มิให้ผู้ปฏิบัติงาน ได้รับ TDI มากเกินขีดจำกัดในระหว่างการทำงาน อย่างไรก็ดีหากผลของการรับ TDI เข้าสู่ร่างกาย ได้พัฒนาจนแสดงอาการของโรคหืดและผู้ป่วยเกิดความไวต่อไดไอโซไซยาเนต ในกรณีนี้แม้ว่า ความเข้มข้นของ TDI ที่ผู้ป่วยได้รับจะน้อยกว่าขีดจำกัดมาก แต่ก็อาจเพียงพอที่จะกระตุ้นให้เกิดอาการหอบหืด (asthmaic attack) ได้

TDI ในรูป ไอ, ละอองลอย, หรือของเหลวที่กระเด็นเปื้อน อาจก่อให้เกิดความระคาย เคืองต่อดวงตา  นอกจากนี้  TDI ก่อให้เกิดความระคายเคืองต่อผิวหนังในระดับปานกลาง โดยอาจทำให้ผิวหนังเกิดการแพ้หรืออักเสบซึ่งพบได้ไม่บ่อยนัก แม้ว่า TDI จะมีความเป็นพิษต่ำเมื่อเข้าสู่ระบบทางเดินอาหารแต่ความเป็นพิษจะสูงขึ้นเมื่อร่างกายได้รับ TDI เข้าสู่ระบบทางเดินหายใจ อย่างไรก็ดีเมื่อศึกษาถึงผลในระยะยาวของการได้รับ TDI ที่มีต่อสุขภาพของผู้ปฏิบัติงานกลับไม่พบความสัมพันธ์เชิงคลินิกนอกเหนือไปจากการพัฒนาของอาการในระบบทางเดินหายใจ 

TDI มีความเป็นพิษต่ำต่อสัตว์บกและสัตว์น้ำ โดย TDI จะทำปฏิกิริยากับน้ำเกิดเป็นพอลิยูเรีย (polyureas) ซึ่งอยู่ในรูปของแข็งและมีสมบัติเฉื่อยต่อการเกิดปฏิกิริยา ดังนั้น TDI ที่หกจะเกิดผลกระทบต่อสิ่งแวดล้อมเพียงเล็กน้อย 

กลุ่มผู้ผลิตหลักของ TDI ต่างก็เป็นสมาชิกของสถาบันไอโซไซยาเนตนานาชาติ (International Isocyanate Institute) ซึ่งมีเป้าหมายในการสนับสนุนการจัดการ MDI และ TDI อย่างปลอดภัยในสถานประกอบการ, ชุมชน และ สิ่งแวดล้อม ข้อมูลเกี่ยวกับการจัดการ, อุปกรณ์ป้องกันร่างกาย, การเฝ้าสังเกต, การขนส่งเคลื่อนย้าย, การเก็บรักษา, การสุ่มตัวอย่างและวิเคราะห์ TDI, การจัดการกับอุบัติเหตุ, สุขภาพ และประเด็นสิ่งแวดล้อมมีการจัดพิมพ์ไว้ 

## อ้างอิง

## แหล่งข้อมูลอื่น
*International Chemical Safety Card 0339
*IARC Monograph: "Toluene Diisocyanates" 
*NIOSH Pocket Guide to Chemical Hazards
*Hazards of TDI, MDI, and HDI 
* NIOSH Safety and Health Topic: Isocyanates, from the website of the National Institute for Occupational Safety and Health (NIOSH)
* International Isocyanate Institute http://www.diisocyanates.org 

หมวดหมู่:ไอโซไซยาเนต
หมวดหมู่:มอนอเมอร์
หมวดหมู่:สารก่อมะเร็ง
หมวดหมู่:อนุพันธ์ของเบนซีน
ชัชฎาภรณ์ ธนันทา

**ชัชฎาภรณ์ ธนันทา** (เกิด 18 ตุลาคม พ.ศ. 2523)  เป็นนักแสดงหญิง และผู้ประกาศแจ้งรายการโทรทัศน์ จบการศึกษาในระดับมัธยมศึกษา โรงเรียนโพธิสารพิทยากร และระดับปริญญาตรี คณะบริหารธุรกิจ ภาควิชาสารสนเทศส่วนกลาง มหาวิทยาลัยเทคโนโลยีราชมงคลธัญบุรี เริ่มเข้าสู่วงการบันเทิงจากการประกวด แดนฟีเวอร์ซุปเปอร์โมเดล 1999 เมื่อ พ.ศ. 2542 ได้ตำแหน่งรองอันดับ 1 หลังจากนั้นทางช่อง 7 สี ให้ต่ายเซ็นสัญญาการเป็นนักแสดงให้กับช่อง 7 HD ตั้งแต่ พ.ศ. 2543–2565 ผลงานการแสดงละครโทรทัศน์เรื่องแรก *ใต้ร่มไม้เลื้อย เรือนศิรา* ในบททิชา ตามด้วยการถ่ายมิวสิกวิดีโอเพลง "คนหน้า ม." ของศิลปินวงไชน่า ดอลส์ และก็มีผลงานละครทางหน้าจอโทรทัศน์ออกมาเรื่อย ๆ แต่ผลงานที่ส่งให้มีชื่อเสียงเป็นที่รู้จักโดยทั่วไป คือเรื่อง *ปู่โสมเฝ้าทรัพย์* จากบทบาท เจี๊ยบ และ *[[บ่วงหงส์]]* จากบท เป็ด และใน พ.ศ. 2560 แสดงละครเรื่อง *[[เพลิงพระนาง]]* ในบทบาทเจ้านางริมบึง

## ผลงาน
### ละครโทรทัศน์

* ละครโทรทัศน์ทั้งหมดด้านล่างนี้ออกอากาศทางช่อง 7

### ละครสั้น
* *ฟ้ามีตา* ตอน *สวยสยอง* (ออกอากาศ 4 สิงหาคม 2550)
* *ฟ้ามีตา* ตอน *เยาวชนคนดี* (ออกอากาศ 12 มกราคม 2562)
* *ฟ้ามีตา* ตอน *กลวิธีหักแขนหักขา...มือที่สาม* (ออกอากาศ 21 พฤศจิกายน 2563)
* *ฟ้ามีตา* ตอน *คนหลายผัว* (ออกอากาศ 6 สิงหาคม 2565)
* *ฟ้ามีตา* ตอน *อย่าคิดแทนคนอื่น* (ออกอากาศ 10 ธันวาคม 2565)

### ละครโทรทัศน์ในฐานะนักแสดงอิสระ
* ละครโทรทัศน์ทั้งหมดด้านล่างนี้ออกอากาศทางช่อง 8

* ละครโทรทัศน์ทั้งหมดด้านล่างนี้ออกอากาศทางจีเอ็มเอ็ม 25

### ภาพยนตร์
* ภาพยนตร์เรื่อง คนบอ ผีบ้า ป่าช้าแตก
* ภาพยนตร์เรื่อง ลำแลคำชะโนด

### พีธีกร
* พิธีกรรายการ มหาชนบันเทิง ทาง ททบ. 5
* พิธีกรรายการครัวสยาม ทาง ททบ. 5
* พิธีกรรายการเส้นทางบันเทิง และ เที่ยงบันเทิง ทางช่อง 7 HD
* ผู้ประกาศแจ้งรายการ ทางช่อง 7 HD

### มิวสิกวิดีโอ
* เพลง คนหน้า ม. ของ ไชน่า ดอลส์
* เพลง หนีแม่มาแพ้รัก ของ ศิริพร อำไพพงษ์
* เพลง 2 คนเหงา ของ เอ้ ศตวรรษ เมทะนี
* เพลง คนเพิ่งจะโสด ของ เบนซ์พริกไทย (วงดนตรี)
* เพลง เธอเป็นอะไรของฉัน ของ แป้ง ณัฐณิชา ทิพยมณฑล

## รางวัลที่ได้รับ
* รองอันดับ 1 แดนฟีเวอร์ซุปเปอร์โมเดล 
* เข้ารอบ 10 คนสุดท้าย แฟชั่น รีวิว ซูเปอร์โมเดล 1999 และได้รับรางวัลพิเศษ มิสบอดี้เซฟ
* รองอันดับที่ 1 มิสนีเวีย วิซาจ เนเจอรัล เฟซ
* รางวัลนาคราช ประจำปี 2565 สาขานักแสดงสมทบหญิงดีเด่น จากละครเรื่อง หงส์ฟ้า

## อ้างอิง

## แหล่งข้อมูลอื่น
* 

หมวดหมู่:บุคคลที่เกิดในปี พ.ศ. 2523
หมวดหมู่:บุคคลที่ยังมีชีวิตอยู่
หมวดหมู่:บุคคลจากอำเภอนครชัยศรี
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:พิธีกรชาวไทย
หมวดหมู่:นางแบบไทย
หมวดหมู่:บุคคลจากโรงเรียนโพธิสารพิทยากร
หมวดหมู่:บุคคลจากคณะบริหารธุรกิจ มหาวิทยาลัยเทคโนโลยีราชมงคลธัญบุรี
หมวดหมู่:พุทธศาสนิกชนชาวไทย
หมวดหมู่:นักแสดงจากจังหวัดนครปฐม
สารชูรส

**สารชูรส** () หรือ **ผงชูรส** เป็นวัตถุเจือปนอาหารที่ใส่เพื่อเพิ่มรสชาติของอาหาร ในวัฒนธรรมตะวันตกรสชาติที่ห้าหรืออุมะมิ ไม่ได้รับการยอมรับมาเป็นเวลานาน  กล่าวกันว่าผงชูรสไม่มีรสชาติของตัวเอง แต่กระตุ้นการทำงานของต่อมรับรสอุมะมิ และทำให้ผู้ทานผงชูรสรู้สึกถึงรสชาติอาหารที่ดีขึ้น

สารชูรสที่ใช้กันมานานได้แก่กรดกลูตามิกและเกลือของมัน ซึ่งเป็นกรดอะมิโนที่พบได้ในอาหารหลายชนิดในธรรมชาติ มีรายงานว่าการรับประทานสารชูรสในกลุ่มกรดกลูตามิกอาจก่อให้เกิด*[[อาการภัตตาคารจีน]]* (Chinese Restaurant Syndrome; CRS)ในผู้บริโภคบางกลุ่มได้ ซึ่งปัจจุบันยังเป็นที่ถกเถียงกันในทางการแพทย์ ทั้งนี้สารชูรสกลุ่มกรดกลูตามิกเป็นวัตถุเจือปนอาหารควบคุมในหลายประเทศ ผู้ผลิตอาหารสำเร็จรูปต้องระบุไว้บนฉลากให้ชัดเจนเพื่อเป็นข้อมูลให้กับผู้บริโภค

นอกจากกรดกลูตามิกแล้วกรดอะมิโนชนิดอื่นๆ เช่น ไกลซีนและลิวซีน ก็ทำหน้าที่เป็นสารชูรสได้ รวมไปถึงเกลือของนิวคลีโอไทด์ เช่น GMP และ IMP

## สารชูรสในระบบ E-number
thumb|right|กรดกลูตามิกเป็นกรดอะมิโนที่พบได้ในธรรมชาติ
thumb|right|GMP เป็นนิวคลีโอไทด์
thumb|right|IMP เป็นนิวคลีโอไทด์
[thumb|right|Malthol เป็นสารสกัดได้จากเปลือก [larch]]

วัตถุเจือปนอาหารต่อไปนี้ใช้เป็นผงชูรส (เรียงตามลำดับ E number ซึ่งใช้ในEurope รวมถึงออสเตรเลียและนิวซีแลนด์)

* กรดกลูตามิกและเกลือของมัน
** E620 Glutamic acid
** E621 Monosodium glutamate หรือ MSG
** E622 Monopotassium glutamate
** E623 Calcium diglutamate
** E624 Monoammonium glutamate
** E625 Magnesium diglutamate
* กรด Guanylic และเกลือของมัน
** E626 Guanylic acid
** E627 Disodium guanylate หรือ sodium guanylate
** E628 Dipotassium guanylate
** E629 Calcium guanylate
* กรด Inosinic และเกลือของมัน
** E630 Inosinic acid
** E631 Disodium inosinate
** E632 Dipotassium inosinate
** E633 Calcium inosinate
* ของผสมระหว่าง guanylate และ inosinate
** E634 Calcium 5'-ribonucleotides
** E635 Disodium 5'-ribonucleotides
* Maltol และ ethyl maltol
** E636 Maltol
** E637 Ethyl maltol
* กรดอะมิโนและเกลือของมัน
** E640 Glycine และเกลือโซเดียมของมัน
** E641 Leucine

## อ้างอิง

หมวดหมู่:วัตถุเจือปนอาหาร
หมวดหมู่:การรับรู้รส
OTC

**OTC** อาจหมายถึง
* ยาจำหน่ายหน้าเคาน์เตอร์ (over-the-counter drug)
* ตลาดเจรจาต่อรอง (over-the-counter หรือ off-exchange)
* โอเวอร์ซีส์เทเลคอมมิวนิเคชันส์คอมมิชชัน (Overseas Telecommunications Commission) รัฐวิสาหกิจโทรคมนาคมของออสเตรเลีย
* สารเคมี
** ออร์นิทีนทรานส์คาร์บามิลเลส (ornithine transcarbamylase) เอนไซม์ชนิดหนึ่ง
** ออกซิเตตราไซคลีน (oxytetracycline)
การคลอดทางช่องคลอด

**การคลอดทางช่องคลอด**หมายถึงการคลอดทารกผ่านทางช่องคลอดของสัตว์เลี้ยงลูกด้วยนม รวมถึงมนุษย์ด้วย เป็นขั้นตอนปกติของการเกิดของสิ่งมีชีวิตที่เลี้ยงลูกด้วยนมทั้งหมด ยกเว้น monotreme ซึ่งอาศัยการวางไข่

การคลอดทางช่องคลอดอาจแบ่งได้เป็น

* **การคลอดเองทางช่องคลอด** (spontaneous vaginal delivery) หญิงตั้งครรภ์เข้าสู่กระบวนการคลอดโดยไม่อาศัยการเหนี่ยวนำโดยยาหรือหัตถการอื่นๆ การคลอดดำเนินไปตามธรรมชาติโดยไม่มีการใช้เครื่องมือหรือหัตถการเช่น การใช้คีม การใช้ตัวดูดสุญญากาศ หรือการผ่าตัดคลอด
* **การคลอดทางช่องคลอดโดยอาศัยการช่วยคลอด** (assisted vaginal delivery) หรือ**การคลอดทางช่องคลอดโดยอาศัยเครื่องมือ** (instrumental vaginal delivery) หญิงตั้งครรภ์เข้าสู่กระบวนการคลอด โดยอาจอาศัยหรือไม่อาศัยการชักนำ (induction) หรือเร่งการคลอด (augmentatino) โดยยาหรือหัตถการ และจำเป็นต้องใช้การช่วยคลอดด้วยเครื่องมือหรือหัตถการ เช่น การใช้คีม หรือตัวดูดสุญญากาศ แต่ไม่ใช่การผ่าตัดคลอด
* **การคลอดทางช่องคลอดโดยมีการชักนำ** (induced vaginal delivery) หญิงตั้งครรภ์ที่ยังไม่เข้าสู่ระยะคลอด ได้รับการชักนำให้เข้าสู่ระยะคลอดโดยยาหรือหัตถการ เช่น การเจาะถุงน้ำคร่ำ (artificial rupture of membrane)
* **การคลอดปกติทางช่องคลอด** (normal vaginal delivery) หมายถึงการคลอดทางช่องคลอด ไม่ว่าจะอาศัยหรือไม่อาศัยการช่วยหรือหัตถการ ชักนำหรือไม่ชักนำก็ตาม แต่ไม่ได้ใช้การผ่าตัดคลอด ส่วนใหญ่ใช้ในทางสถิติเพื่อแยกจากการผ่าตัดคลอด

หมวดหมู่:สูติศาสตร์
ปลากระทุงเหวเมือง

**ปลากระทุงเหวเมือง** () เป็นปลาน้ำจืดชนิดหนึ่ง มีชื่อวิทยาศาสตร์ว่า *Xenentodon canciloides* อยู่ในวงศ์ปลากระทุงเหว (Belonidae)

มีรูปร่างเหมือนปลาเข็ม แต่มีขนาดใหญ่กว่ามาก ลำตัวค่อนข้างกลมส่วนท้องแบน ครีบหลังอยู่ตรงข้ามกับครีบก้นและอยู่ใกล้ครีบหาง ครีบท้องมีขนาดเล็กมาก ครีบอกใหญ่และแหลมใช้สำหรับกระโดดพ้นจากผิวน้ำเพื่อหลบหลีกศัตรูและไล่จับอาหาร ครีบหางตัดตรงหรือบาง กระดูกแก้มไม่มีเกล็ด ไม่มีสันแข็งที่คอดหาง จะงอยปากแหลมยาวทั้งปากบนและปากล่าง มีฟันซี่แหลมคมเล็ก ๆ เรียงเป็นแถว 

มีขนาดยาวเต็มที่ประมาณ 40 เซนติเมตร และนับเป็นสิ่งมีชีวิตเพียงชนิดเดียวเท่านั้นที่อยู่ในสกุล  *Xenentodon*

เป็นปลาที่หากินอยู่บริเวณผิวน้ำ ในแม่น้ำลำคลองทั่วไปหรือแม้กระทั่งส่วนที่เป็นแหล่งน้ำนิ่ง เช่น ท้องร่องสวน นอกจากนี้แล้วยังพบได้ในบริเวณที่เป็นน้ำกร่อยเช่น ปากแม่น้ำที่ติดกับชายทะเลด้วย ตั้งแต่อนุทวีปอินเดียจนถึงเอเชียตะวันออกเฉียงใต้

นิยมเลี้ยงกันเป็นปลาสวยงาม และใช้บริโภคเป็นอาหาร มีการเพาะเลี้ยงกันในบางพื้นที่ และนิยมตกเป็นเกมกีฬา

มีชื่อเรียกอื่น ๆ อีก เช่น "ปลาเข็มแม่น้ำ" เป็นต้น

## อ้างอิง

## แหล่งข้อมูลอื่น
*[การศึกษาขนาดของปลากระทุงเหวเมื่อแรกเจริญพันธุ์ในบ่อซีเมนต์ จาก[กรมประมง]]
*รูปและข้อมูลจาก Fishbase.org 

หมวดหมู่:การเลี้ยงปลา
หมวดหมู่:วงศ์ปลากระทุงเหว
หมวดหมู่:ปลาตู้
หมวดหมู่:ปลาน้ำกร่อย
หมวดหมู่:ปลาน้ำจืด
หมวดหมู่:ปลาน้ำเค็ม
หมวดหมู่:ปลาที่พบในประเทศไทย
หมวดหมู่:ปลาที่พบในประเทศอินเดีย
หมวดหมู่:ปลาที่พบในนาข้าวและท้องร่องสวน
โรงเรียนนายกวัฒนากร วัดอุดมธานี

**โรงเรียนนายกวัฒนากร วัดอุดมธานี** ตั้งอยู่ที่ 4/396 ถ.อุดมธานี ตำบลนครนายก อำเภอเมืองนครนายก จังหวัดนครนายก เป็นโรงเรียนวัดในพระพุทธศาสนาแห่งแรกของประเทศไทย ก่อตั้งโดย พระเดชพระคุณพระญาณนายก (จัน) เจ้าอาวาสวัดอุดมธานีในขณะนั้น เมื่อปี พ.ศ. 2465 ที่มีพระสงฆ์สอนหนังสือให้กับเด็กผู้ยากไร้โดยไม่เสียค่าใช้จ่ายใด ๆ และรับรองวิทยฐานะโดยกระทรวงศึกษาธิการ เมื่อปี พ.ศ. 2477

หมวดหมู่:โรงเรียนในอำเภอเมืองนครนายก
หมวดหมู่:โรงเรียนเอกชนในประเทศไทย
อุดมธานี
หมวดหมู่:โรงเรียนที่ก่อตั้งในปี พ.ศ. 2465